Na temelju članka  58. stavka 2. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) te članka 35. Statuta Osnovne škole Kloštar Podravski Školski odbor Osnovne škole Kloštar Podravski nakon provedene rasprave na sjednicama Učiteljskog vijeća, Vijeća roditelja i Vijeća učenika na svojoj 19. sjednici održanoj dana 07. listopada 2026. godine donosi


I. IZMJENE I DOPUNE KUĆNOG REDA
OSNOVNE ŠKOLE KLOŠTAR PODRAVSKI


Članak 1.
U članku 9. riječi: „Državne uprave za zaštitu i spašavanje“ zamjenjuju se riječima: „jedinstvenog europskog broja za hitne službe 112.“

Članak 2.
U članku 11. stavku 1. dodaje se podstavak 20. koji glasi: 
· „u svim prostorima Škole zabranjeno je korištenje informacijsko-komunikacijskih uređaja (mobitela, pametnih satova, tableta i drugih sličnih uređaja) osim u edukativne, zdravstvene i druge svrhe uz odobrenje odgojno-obrazovnih radnika odnosno ravnatelja Škole.“

U članku 11. dodaje se stavak 2. koji glasi: 
„U slučaju korištenja informacijsko-komunikacijskih uređaja suprotno stavku 1. podstavku 20. ovoga članka učeniku će se privremeno oduzeti  informacijsko-komunikacijski uređaj, do završetka nastave odnosno dolaska roditelja ili skrbnika, a nedopušteno korištenje evidentirati u pedagoškoj dokumentaciji Škole, što je osnova za izricanje pedagoške mjere u slučajevima i na način propisan Pravilnikom o kriterijima za izricanje pedagoških mjera.

U članku 11. dosadašnji stavci 2. i 3. postaju stavci 3. i 4. 

Članak 3.
U članku 15. stavku 4. iza riječi „suprotno“ dodaju se riječi članku 11. stavku 1. ovog Kućnog reda te“.

Članak 4.
U članku 19. stavci 3. i 4. brišu se. 

Članak 5.
(1) Ove Izmjene i dopune Kućnog reda stupaju na snagu dan nakon dana objave na oglasnoj ploči Škole. 


							PREDSJEDNIK ŠKOLSKOG ODBORA
								Miroslav Saraga, prof. 


Ove izmjene i dopune Kućnog reda objavljenje su na oglasnoj ploči Škole dana 08. listopada 2026. godine, a stupaju na snagu 09. listopada 2026. godine. 
                                                                                                             RAVNATELJ									Mirko Šandrovčan, dipl.ing. 

